**О б р а з л о ж е њ е**

 Надзорни одбор Јавног предузећа за стамбене услуге ''Нишстан'' Ниш, је на седници одржаној дана 17.10.2018.године донео Одлуку о расподели добити по финансијском извештају за 2017.годину, број 01-7350/1 од 17.10.2018. године и иста је достављена Градској управи Града Ниша, Секретаријату за имовинско правне послове, а у складу са чланом 22.Закона о јавним предузећима ("Службени гласник РС ", број 15/2016) и члана 38. Одлуке о усклађивању пословања Јавног предузећа за стамбене услуге ''Нишстан'' Ниш са Законом о јавним предузећима („Службени лист Града Ниша“ број 135/2016, бр.39/2017 и 65/2018) .

 Јавно предузеће за стамбене услуге ''Нишстан'' Ниш је у пословној 2017.године пословало са оствареним укупним приходима од 211.348.799 динара и укупним расходима од 210.974.002 динара из чега произилази добит из пословања у износу од 374.797 динара.По покрићу пореских расхода периода у износу од 304.534 динара, остварена је нето добит од 70.263 динара. Добит по финансијском извештају прокњижена је на нераспоређену добит, а усмерена је на увећање капитала, обзиром да је у претдходном периоду део губитка из ранијих година покривен управо на терет капитала.

Имајући у виду да Одлука о расподели добити по Финансијском извештају за 2017.годину , број 01-7350/1 од 17.10.2018. године коју је донео Надзорни одбор Јавног предузећа за стамбене услуге ''Нишстан''Ниш, садржи све неопходне елементе, Градска управа Града Ниша, Секретаријат за имовинско правне послове предлаже доношење решења као у диспозитиву.

 Шеф Одсека:

 СЕКРЕТАР СЕКРЕТАРИЈАТА ЗА

ИМОВИНСКО ПРАВНЕ ПОСЛОВЕ

Анђелија Стаменковић, дипл. правник